text: Røveri mod Netto i Vejen
  02 maj 2015 kl. 05.16
  En ung mand har begået væbnet røveri mod Netto i Vejen.
  Syd og Sønderjyllands Politi efterlyser en ca. 20 årig mand, der fredag aften klokken 22.16 begik væbnet røveri mod Netto på Fr. D. 7s Gade i Vejen.
  Gerningsmanden truede personalet med en kniv og fik udleveret sit udbytte, som han stak af med til fods i retten mod kirken i Vejen. Gerningsmanden havde medbragt en Kvickly pose, som han brugte til at putte pengene ned i.
  Vagtchef Søren Strægaard oplyser til TV SYD, at røveriet skete da to ansatte var ved at lukke butikken. Gerningsmanden passede den ene ansatte op foran butikken og truede med en kniv.
  Gerningsmanden beskrives som ca. 20 år. Han havde mørke øjne, omkring 170 cm høj og var iført mørkt vinterjakke, grå bukser og lyse støvler. Manden havde en mørk stemme og var også iført blå plastikhandsker.
  Oplysninger i sagen kan gives til Syd og Sønderjyllands Politi på 114
  